ལོ་བཞི་རེའི་ནང་དུ་ཐེངས་རེ་སྤེལ་བཞིན་པའི་ཞིང་ཆེན་ལུས་རྩལ་འགྲན་ཚོགས་ནི་མཚོ་སྔོན་ཞིང་ཆེན་གྱི་གཞི་ཁྱོན་ཆེས་ཆེ་ཞིང་།ཚད་རིམ་ཆེས་མཐོ་བ།དུས་ཡུན་ཆེས་རིང་བ།ཤུགས་རྐྱེན་ཆེས་ཟབ་པའི་འགྲན་ཞུགས་མི་གྲངས་ཆེས་མོད་པོའི་སྣ་འཛོམས་རང་བཞིན་གྱི་ལུས་རྩལ་འགྲན་ཚོགས་ཤིག་ཡིན།ཐེངས་འདིའི་ཞིང་ཆེན་ལུས་རྩལ་འགྲན་ཚོགས་ཀྱིས་མི་དམངས་ལྟེ་བར་འཛིན་པའི་འཕེལ་རྒྱས་ཀྱི་བསམ་བློ་གཞིར་བཟུང་སྟེ།ཞིང་ཆེན་ལུས་རྩལ་འགྲན་ཚོགས་ལ་ཞུགས་ནས་མཚོ་སྔོན་ལ་བྱས་རྗེས་འཇོག་པའིབརྗོད་བྱའི་དབྱངས་རྟ་ངག་ལ་གྱེར་བཞིན།ཞིང་ཆེན་ལུས་རྩལ་གྱིས་དམངས་ལ་ཕན་བདེ་བསྐྲུན་པ་དང་བདེ་ཐང་གི་མཚོ་སྔོན་འཛུགས་བསྐྲུན་བྱེད་པའིདམིགས་འབེན་རྒྱུན་འཁྱོངས་བྱས་ཏེ།འགྲན་སྡུར་ལ་ངོ་མཚར་ལྡན་ཞིང་འགྲན་སྡུར་གྱིས་ངོ་མཚར་བསྐྲུན་པའིདགོས་འདོད་ལྟར།ང་རང་ཞིང་ཆེན་ལུས་རྩལ་འགྲན་ཚོགས་ལ་ཞུགས་པ་དང་བདེ་ཐང་གི་མཚོ་སྔོན་པ་གསར་འཛུགས་བྱེད་པའི་མཁའ་དབུགས་སྟུག་པོཞིག་ཆགས་སུ་འཇུག་དགོས།